section_heading: Školovanje i stručno/istraživački rad
paragraph_text: Sudjelovala je na brojnim međunarodnim konferencijama i znanstvenim skupovima u Hrvatskoj, SAD, Italiji, Austriji, Mađarskoj, Bosni i Hercegovini, Bugarskoj, Njemačkoj, Španjolskoj, Nizozemskoj, Velikoj Britaniji, Poljskoj, Turskoj, Slovačkoj, Belgiji i Italiji. Tijekom boravka u SAD redovito je kao članica sudjelovala u radu Konferencije Američke asocijacije za promicanje slavenskih studija (AAASS). Predstavnica je Hrvatske u Međunarodnoj federaciji za istraživanje ženske povijesti (IFRWH). Deset je godina kao suorganizatorica održavala međunarodne konferencije „Women and Politics“ (Žene i politika) na IUC-u u Dubrovniku. Kao direktorica Instituta Vlado Gotovac, organizirala je međunarodnu konferenciju „Manjine kao most prekogranične suradnje“ u Osijeku 2003. godine.